Súradnice: 48°08′44″S 17°08′12″V﻿ / ﻿48,145648°S 17,136649°V﻿ / 48.145648; 17.136649

Apollo Business Center, sídlo ministerstva
**Ministerstvo výstavby a regionálneho rozvoja Slovenskej republiky** bolo jedno z ministerstiev Slovenska. Ministerstvo naposledy sídlilo v Apollo Business Center v Bratislave.

Ministerstvo bolo zriadené na základe Zákona 74/1995 Z.Z. pod názvom **Ministerstvo výstavby a verejných prác Slovenskej republiky**. Zákonom 293/1999 Z.z. bolo od 1. decembra 1999 premenované.

Pôsobnosť ministerstva
----------------------

Ministerstvo výstavby a regionálneho rozvoja SR bolo ústredným orgánom štátnej správy Slovenskej republiky pre:

1. verejné práce,
2. regionálny rozvoj,
3. stavebnú výrobu a stavebné výrobky,
4. stavebný poriadok a územné plánovanie okrem ekologických aspektov.
5. tvorbu a uskutočňovanie bytovej politiky,
6. poskytovanie štátnej prémie k stavebnému sporeniu.

Minister výstavby a regionálneho rozvoja
----------------------------------------

*Pozri aj: Zoznam ministrov výstavby a regionálneho rozvoja Slovenskej republiky*
Ministerstvo výstavby a regionálneho rozvoja riadil a za jeho činnosť zodpovedá minister výstavby a regionálneho rozvoja, ktorého vymenúva a odvoláva prezident SR na návrh predsedu vlády SR.

Ako posledný bol vedením ministerstva dočasne poverený Ján Mikolaj od 11. marca 2010.

Štátny tajomník ministerstva výstavby a regionálneho rozvoja
------------------------------------------------------------

Ministra výstavby a regionálneho rozvoja v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh príslušného ministra.

História rezortu a ministri výstavby a regionálneho rozvoja SR
--------------------------------------------------------------

V dejinách štátnej správy Slovenska ide o relatívne mladý rezort. Verejné práce boli po vzniku samostatného Slovenska (január 1993) súčasťou ministerstva dopravy, regionálny rozvoj riadil štátny úrad. Predchodcom MVRR bolo ministerstvo výstavby a verejných prác, ktoré vzniklo počas tretej vlády, ktorú viedol Vladimír Mečiar (HZDS) v roku 1994 a jeho prvým ministrom sa stal Ján Mráz za Združenie robotníkov Slovenska (ZRS). V 90-tych rokoch sa transformovali viaceré štátne inštitúcie a útvary, ktoré sa venovali otázkam regionálneho rozvoja. Krátko po novembri 1989 zanikli ústredné plánovacie komisie (niečo ako "ministerstvo plánovania"). Pre plánovanie sídel fungoval URBION, ktorý sa neskôr rozpadol a časť z neho sa začlenila pod Slovenskú agentúru životného prostredia, veľká časť jeho bývalých zamestnancov prešla do súkromného sektora a založila projekčné a poradenské spoločnosti.

V roku 1995 pre regionálny rozvoj vznikol centrálny úrad, ktorý sa stal ústredným orgánom štátnej správy. Mal za úlohu programovanie stratégie rozvoja spoločnosti, vedy, techniky, čomu zodpovedal aj jeho názov - Úrad pre stratégiu rozvoja spoločnosti, vedy a techniky SR. Inštitúciu viedol do 11.novembra 1998 politológ prof. Rastislav Tóth a po výmene vlády až do prijatia malej novely kompetenčného zákona (293/1999 Z. z.) bol jeho vedením poverený geograf Dr. Milan Rajčák. V malej novele parlament odsúhlasil zrušenie tohto úradu a kompetencie pre stratégie rozvoja vedy a techniky prešli na ministerstvo školstva a v oblasti regionálneho rozvoja boli delimitované na ministerstvo výstavby. 1. decembra 1999 sa regionálny rozvoj ocitol aj v názve kompetentného ministerstva - Ministerstvo výstavby a regionálneho rozvoja SR.

Ministerstvo výstavby a regionálneho rozvoja bolo k 1. júlu 2010 zrušené zákonom č. 37/2010 Z. z. ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a jeho agenda bola rozdelená medzi Ministerstvo pôdohospodárstva, životného prostredia a regionálneho rozvoja Slovenskej republiky, Ministerstvo vnútra Slovenskej republiky a Ministerstvo hospodárstva a výstavby Slovenskej republiky. O ďalšie štyri mesiace na to, sa 1. novembra 2010 agenda znovu spojila pod Ministerstvom dopravy, výstavby a regionálneho rozvoja Slovenskej republiky.

Referencie
----------

1. ↑   *Archivovaná kópia* [online]. [Cit. 2010-07-06]. Dostupné online. Archivované 2012-02-02 z originálu.

Externé zdroje
--------------

* Oficiálna stránka MVRR SR Archivované 2008-08-20 na Wayback Machine

| * z
* d
* u
Ústredné orgány štátnej správy Slovenskej republiky |
| --- |
| Ministerstvá | 

|  |  |
| --- | --- |
| Súčasné | 
* cestovného ruchu a športu
* dopravy
* financií
* hospodárstva
* investícií, regionálneho rozvoja a informatizácie
* kultúry
* obrany
* pôdohospodárstva a rozvoja vidieka
* práce, sociálnych vecí a rodiny
* spravodlivosti
* školstva, výskumu, vývoja a mládeže
* vnútra
* zahraničných vecí a európskych záležitostí
* zdravotníctva
* životného prostredia
 |
| Zrušené | 
* pre hospodársku stratégiu
* kontroly
* lesného a vodného hospodárstva
* obchodu a cestovného ruchu
* priemyslu
* pre správu a privatizáciu národného majetku
* výstavby a stavebníctva
* výstavby a regionálneho rozvoja
* zdravotníctva a sociálnych vecí

 |

 |
| Ostatné ústredné orgányštátnej správy | 
* Národný bezpečnostný úrad
* Protimonopolný úrad
* Správa štátnych hmotných rezerv
* Štatistický úrad
* Úrad geodézie, kartografie a katastra
* Úrad jadrového dozoru
* Úrad pre normalizáciu, metrológiu a skúšobníctvo
* Úrad pre územné plánovanie a výstavbu
* Úrad pre verejné obstarávanie
* Úrad priemyselného vlastníctva
* Úrad vlády

 |